Un mare hipermarket din România a luat o decizie radicală! Începând cu luna aprilie, magazinul va fi complet automatizat. Mai exact, nu va avea nici casieri și nici case de marcat, iar plata produselor achiziționate din magazin se va face doar cu cardul.
Singurul magazin din România care va funcționa fără casă de marcat şi fără casieri. Este vorba despre retailerul francez Auchan, care a propus să inaugureze primul supermarket automatizat din țară. Auchan GO urmează să fie lansat pe piață în luna aprilie, în București.
Clienții își vor plăti singuri produsele și nu vor mai interacționa deloc cu angajații magazinului, ca urmare a unui proces de digitalizare. De precizat că plata se va efectua doar cu cardul. În prezent, românii au opțiunea în magazinele Auchan de a-și scana și plăti singuri produsele în magazine, dar beneficiază și de ajutorul unui casier, dacă nu se descurcă.
"Fără case de marcat, fără coșuri, fără numerar – singurul lucru de care ai nevoie e aplicația Auchan și un card bancar înrolat în aplicație", a declarat Tiberiu Dănețiu, director de marketing Auchan Retail România, conform Revista Progresiv.
Primul magazin complet automatizat va fi lansat sub numele de Auchan GO și va avea peste 1.500 de SKU-uri din 20 de categorii.
"Spațiul este dotat cu peste 70 de camere și 3.000 de senzori, pentru că este despre digitalizarea 100% a unui magazin fizic. Cu aceste tehnologii, vom ajunge să avem date despre interacțiunea consumatorilor cu fiecare produs în parte, date tranzacționale, date despre parcursul clienților.
Toate acestea ne vor permite să înțelegem comportamentul și parcursul clientului, iar asta va ajuta la luarea deciziilor în timp real. Ajungem să avem date la secundă în legătură cu comportamentul clienților în magazin", a precizat și Teodor Șerban, director eficiență și proiecte Auchan Retail România.
Conceptul Auchan GO a fost lansat încă dîn 2023 în Franța, dar și în Polonia. Tehnologia folosită în hipermarketurile Auchan este furnizată de Trigo, o companie din Israel care creează programe pentru o experiență de shopping mai bună.
Astfel, în magazinul Auchan GO, clienții vor trebuie să scaneze cardul de credit și să își înregistreze numărul de telefon în terminalul instalat la intrare. Plata va fi realizată automat, fără să mai fie nevoie de scanarea produselor. La ieșirea din magazin, clientul va primi factura digitală pe mobil. În plus, sistemul nu colectează niciun fel de date legate de recunoașterea facială a cumpărătorilor.
Eliminarea casierilor nu a picat prea bine pentru mulți muncitori din România. Însă lucrurile stau total diferit! Actualii casieri evoluează spre o nouă meserie, cea de consilier clienți case. Așadar, ei vor sta la dispoziția clienților în caz că au nevoie de ajutor la cumpărături.
"Pentru colegii casieri, ceea ce se schimbă este modul în care relaționează cu clientul. De la o meserie tehnică, evoluăm către o meserie care se bazează pe comunicare. Practic, trecem de la o abordare tranzacțională la una relațională, pentru că meseria colegilor noștri din zona caselor de marcat devine una de suport, comunicare și acompaniere a clienților.", a declarat Ioana Toșa, Directorul Regional Nord.